Hemm tħassib dwar x’informazzjoni setgħet insterqet wara li hackers daħlu fil-kontijiet ta’ 50 miljun persuna li għandha kont fuq Facebook. Minħabba f’hekk, mad-90 miljun persuna li għandha kont fuq dan is-sit intalbet terġa’ tagħmel l-password biex tidħol. Dan sar ukoll għal 40 miljun persuna fost dawk id-90 miljun persuna bħala prekawżjoni. Intqal li apparti l-Facebook, il-hackers kisbu aċċess għal siti oħra li s-servizz tagħhom hu marbut ma’ dak tal-Facebook bħat-Tinder u l-AirBnB.